Nordjyllands Politi advarer om glatte veje i hele Nordjylland torsdag morgen. Politiet har været ude til et enkelt, udramatisk uheld.

Torsdag morgen melder Nordjyllands Politi om en rolig nat og morgen. Tidligt på morgenen, omkring klokken 5.20 måtte man dog rykke ud til et uheld på Frederikshavnmotorvejen ved Dybvad. Her var en bil snurret rundt på grund af den glatte vejbane. - Da vi kommer derop, viser det sig, at der ikke er sket nogen skade, siger vagtchef ved Nordjyllands Politi, Per Vagn Nielsen. Uheldet får dog politiet til at advare andre bilister om at være særligt forsigtige, når de skal ud at køre her til morgen. - Der er glat rigtig mange steder, og der bliver saltet i hele kredsen. Så man skal altså være opmærksom, når man skal ud at køre, siger Per Vagn Nielsen.